CRC บวก 6% จับตากำไร Q4/64 ฟื้นตัวแรงแตะ 2.3 พันลบ. แนะซื้ออัพเป้าใหม่ 44 บ.
CRC บวก 6% จับตากำไร Q4/64 ฟื้นตัวแรงแตะ 2.3 พันลบ.-เด่นต่อเนื่อง Q1/65 แนะซื้ออัพเป้าใหม่ 44 บ.
CRC บวก 6% จับตากำไร Q4/64 ฟื้นตัวแรงแตะ 2.3 พันลบ.-เด่นต่อเนื่อง Q1/65 แนะซื้ออัพเป้าใหม่ 44 บ.
7 ก.พ. 2565

ผู้สื่อข่าวรายงานว่า วันนี้(7ก.พ.2565) บริษัท เซ็นทรัล รีเทล คอร์ปอเรชั่น จำกัด (มหาชน)  หรือ CRC ณ เวลา 10.13 น. อยู่ท่าระดับ 36.25 บาท บวก 2.00 บาท หรือ 5.84% ด้วยมูลค่าซื้อขาย 572.48 ล้านบาท

บล.โนมูระ พัฒนสิน ระบุในบทวิเคราะห์วันนี้(7ก.พ.2565) ว่า CRC โดยมองเป็นหุ้นใหญ่ในกลุ่มฯ ที่มีการกระจายของรายได้ทั้งไทย,เวียดนาม,ยุโรป และสินค้าที่กระจายตัว (ก่อสร้าง, เครื่องใช้ไฟฟ้า, แฟชั่น, อาหาร ฯลฯ) ซึ่งมีโอกาสต่อยอดจาก Ecosystem ในเชิงออนไลน์ที่ดี แนวโน้มกำไรดูเด่นทั้งระดับไตรมาสและรายปี
โดยคาดกำไรไตรมาส 4/2564 ฟื้นตัวแรง และเป็น New high ตั้งแต่ไตรมาส 4/2562 ที่ 2.3 พันลบ. ผลักดันทั้งจาก SSSG คาดโต 7% เทียบช่วงเดียวกันของปีก่อน(อิตาลีโต 50%, ไทย 2.5%, เวียดนามโต15%) จากลดลง 20% เทียบช่วงเดียวกันของปีก่อนในไตรมาส 4/2563 และลดลง 23% เทียบไตรมาส 3/2564 และจากอัตรากำไรตาม Product mix กลุ่มแฟชั่น (High margin) โตดี และระยะสั้นโมเมนตัมยังดีต่อในไตรมาส 1/2565 คาดม.ค. SSSG โต 25% เทียบช่วงเดียวกันของปีก่อน ดีทั้งอิตาลี (เปิดเมือง),ไทย (ช็อปดีมีคืน) และเวียดนาม และมองกำไรทั้งปี 2565 อยู่ที่ 5.9 พันลบ. คาดเป็นหุ้นในกลุ่มฯที่จะฟื้นตัวแรงสุดปี  2565 คาดกำไร 5.8 พันลบ.
ด้านราคาหุ้นเป็นจุดซื้อที่ดี จากแนวโน้มกำไรฟื้นเร็วกว่าคาด และซื้อขายบน PER22F ที่ 35 เท่า โดยนักวิเคราะห์ปรับราคาเป้าหมายขึ้นจาก 40 เป็น 44 บาท และคาดเห็น Earning upgrade จากตลาด หลังประชุมนักวิเคราะห์เป็น Positive surprise ผลประกอบการฟื้นตัวเร็วกว่าคาด และยังมีโมเมนตัมที่ดีต่อในไตรมาส 1/2565 และเป็นหุ้นรับประโยชน์จากช็อปดีมีคืนสูง